PLANB แรลลี่ยาว! บวกอีก 4% ทุบสถิติออลไทม์ไฮ ฟากโบรกฯเชียร์ซื้อเคาะเป้าสูง 10.20 บ.
PLANB แรลลี่ยาว! บวกอีก 4% ทุบสถิติออลไทม์ไฮ ฟากโบรกฯเชียร์ซื้อเคาะเป้าสูง 10.20 บ.
PLANB แรลลี่ยาว! บวกอีก 4% ทุบสถิติออลไทม์ไฮ ฟากโบรกฯเชียร์ซื้อเคาะเป้าสูง 10.20 บ.
5 พ.ย. 2562

ผู้สื่อข่ารายงานว่า บริษัท แพลน บี มีเดีย จำกัด (มหาชน) หรือ PLANB ณ เวลา 15.10 น. อยู่ที่ระดับ 9.40 บาท บวก 0.35 บาท หรือ 3.87% ด้วยมูลค่าซื้อขาย 485.69 ล้านบาท ราคาหุ้นสูงสุดตั้งแต่เข้าตลาดเมื่อวันที่ 17 ก.พ.58 และทุบสถิติสูงสุดใหม่ต่อเนื่อง

บล.ทิสโก้ ระบุในบทวิเคราะห์ว่า ให้ราคาเป้าหมายพื้นฐานสำหรับหุ้น PLANB ที่ 10.20 บาท โดยมองมีประเด็นน่าสนใจ จากสื่อโฆษณานอกบ้าน (OOH) ที่เติบโตต่อเนื่องสวนทางภาวะอุตสาหกรรมโดยรวมที่ชะลอตัว ขณะที่การเข้าลงทุนถือหุ้นบมจ.มาสเตอร์ แอด (MACO) ในสัดส่วน 19.96% ของ PLANB จะทำให้บริษัทได้ผลประโยชน์ (Synergy) มากขึ้น จากการขายและทำการตลาดร่วมกันกับสื่อโฆษณาของ MACO และ บมจ.วีจีไอ (VGI) ส่งผลให้ทั้ง 3 บริษัทเป็นเจ้าตลาดสื่อโฆษณานอกบ้านที่มีส่วนแบ่งตลาดร่วมกันถึง 80%
บล.ฟินันเซีย ไซรัส ระบุในบทวิเคราะห์ว่า ให้ PLANB เป็นหุ้น Top pick ในกลุ่มมีเดีย ให้ราคาเป้าหมาย 10 บาท โดยคาดกำไรปกติกลุ่มมีเดีย ในไตรมาส 3/62 -24% เทียบไตรมาสก่อนหน้า, -4% เทียบช่วงเดียวกันของปีก่อนกำไรที่ลดลงมาก เทียบไตรมาสก่อนหน้า เพราะบมจ.เมเจอร์ ซีนีเพล็กซ์ กรุ้ป (MAJOR) รวมถึงบมจ.บีอีซี เวิลด์ (BEC) ที่คาดขาดทุนเพิ่มขึ้น และ บมจ.เจเคเอ็น โกลบอล มีเดีย (JKN) ที่คาด -33% เทียบไตรมาสก่อนหน้า แต่สื่อนอกบ้านโดดเด่น คาดกำไร PLANB +14% เทียบไตรมาสก่อนหน้า, +15% เทียบช่วงเดียวกันของปีก่อนตามมาด้วย VGI +3% เทียบไตรมาสก่อนหน้า, +29% เทียบช่วงเดียวกันของปีก่อนสำหรับ บมจ.อาร์เอส (RS) +7% เทียบไตรมาสก่อนหน้า, +16% เทียบช่วงเดียวกันของปีก่อนเป็นการฟื้นจากฐานต่ำ